Diari Oficial de la Generalitat Valenciana


Sumari del DOGV 9937, del 16-09-2024 (2024/9258)

RESOLUCIÓ de 5 de setembre de 2024, de la Direcció General d’Innovació i Inclusió Educativa, per la qual es regula la participació en el projecte d’innovació Ybjqy@HAVM 2024-2025, en els centres d’Educació Primària i d’Educació Especial sostinguts amb fons públics de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9937

Data del DOGV
:   16-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9258

CVE
:   PYAW-N-8187-4919

Data del document
:   05-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * creació artística
    * centre d'ensenyament
    * educació especial
    * ensenyament primari

La Conselleria d’Educació, Cultura, Universitats i Ocupació publica una nova convocatòria de projectes artístics, que lliguen la innovació i les arts, per a propiciar el desenrotllament de processos educatius creatius, inclusius i sostenibles, vinculats amb l’assoliment dels ODS marcats en l’Agenda 2030. A més, amb este nou projecte es pretén impulsar la col·laboració amb altres entitats i organismes que afavorisquen la difusió de les accions desenrotllades pels centres educatius en l’entorn més pròxim i el seu coneixement per part de la societat.

La presència de l’educació artística en el context de l’educació formal garantix el compliment del dret a l’educació i a la participació en la cultura, fomenta el desenrotllament de les capacitats individuals a través de processos de creació artística i, també, el coneixement de la diversitat cultural. Estos objectius estan presents en el full de ruta per a l’educació artística que ja el 2006 la UNESCO va fixar a partir de les deliberacions dutes a terme en el marc de la Conferència Mundial sobre l’Educació Artística. Recentment, en la Conferència Mundial sobre l’Educació Cultural i Artística a Abu Dhabi (Emirats Àrabs Units) de febrer de 2024, es va aprovar el primer marc mundial en este àmbit.

Segons informe de 2019 de l’Organització Mundial de la Salut (OMS) les arts són adequades per a ajudar a comprendre i comunicar conceptes i emocions, estimulant tots els sentits i inclús la capacitat d’empatia. Per això, el compliment del dret a l’educació i a la participació en la cultura, el desenrotllament de les capacitats individuals, la millora de la qualitat de l’educació i el foment de l’expressió de la diversitat cultural, són objectius de les polítiques educatives internacionals i europees.

En la conferència mundial dedicada a la cultura el 2022 a Mèxic, MONDIACULT, 150 estats participaren amb la representació dels diferents ministeris de Cultura per a treballar en aspectes relatius a l’educació cultural i artística. Eixe mateix any, a Nova York se celebrà la Cimera sobre Transformació de l’Educació, a la seu de les Nacions Unides, i es va aprofundir en la idea del poder de les arts com a motor de millora i transformació educativa.

L’art és un medi d’expressió per a transmetre sentiments i emocions, ens ajuda a interaccionar amb el món que ens envolta a partir d’imatges, sons i altres formats d’aproximació a la realitat més sensorial; ens connecta a noves experiències i sensacions des d’una perspectiva més activa i crítica; permet a l’alumnat participar en la vida social i cultural. I en eixa línia, la normativa educativa estatal i autonòmica detalla, en el desenrotllament curricular de cada etapa educativa, la importància de l’educació artística.

Tal com s’especifica en els principis pedagògics de l’etapa de Primària mencionats en la LOMLOE, l’educació artística fomenta, a través de les competències específiques, la comprensió lectora, l’expressió oral i escrita, la competència digital, el foment de la creativitat, de l’esperit científic i de la mamprenedoria, i, especialment, la comunicació audiovisual. De la mateixa manera, a través de projectes artístics significatius, atesa la transversalitat de les arts, treballa la igualtat de gènere, l’educació per a la pau, l’educació per al consum responsable i el desenrotllament sostenible, i l’educació per a la salut. Així mateix, para especial atenció a l’educació emocional i de valors, i a la potenciació de l’aprenentatge significatiu per al desenrotllament de les competències que promoguen l’autonomia i la reflexió.

Les arts han de fomentar la inclusió educativa, desenrotllant un conjunt de mesures i suports destinats a tot l’alumnat amb la finalitat d’afavorir el seu desenrotllament personal i social, tenint en compte els principis d’equitat i igualtat d’oportunitats en l’accés, la participació i l’aprenentatge de tot l’alumnat. Han d’estimular també la motivació i la implicació de l’alumnat, així com promoure la interacció, la col·laboració i la cooperació entre iguals.

Segons el Decret 106/2022, de 5 d’agost, l’educació artística en l’etapa de Primària, a través de la música, les arts escèniques i performatives, i les arts plàstiques, visuals i audiovisuals, fomenta el desenrotllament del pensament abstracte i divergent mitjançant uns processos creatius que han de tindre en compte les particularitats individuals i els contextos en què estos processos es generen. Pensar de manera creativa implica més percepció i sensibilitat davant del món, cosa que permet, a llarg termini, més capacitat crítica i consciència social.

L’educació artística, a més, procura desenrotllar coneixements i competències vinculats als elements i als llenguatges artístics que contribuïxen a la formació personal i social mitjançant una diversitat de processos en què es desenrotllen hàbits de treball individual i d’equip, d’esforç i de responsabilitat, així com actituds de confiança en si mateix, sentit crític, iniciativa personal, curiositat, interés, creativitat en l’aprenentatge i esperit mamprenedor.

Per a valorar el desenrotllament de l’expressió artística i la creativitat, així com la innovació educativa i la inclusió, la Direcció General d’Innovació i Inclusió Educativa ha desenrotllat el nou projecte Loeum@BPTU amb set modalitats de programes en què confluïxen la innovació, la inclusió, les llengües i les arts, per mitjà de la música, la dansa, les tradicions, la ràdio, el teatre, el cinema i les arts plàstiques i visuals.

Per tot això, en virtut de les competències assignades pel Decret 136/2023, de 10 d’agost, del Consell, pel qual s’aprova el Reglament orgànic i funcional de la Conselleria d’Educació, Universitats i Ocupació i l’Orde 9/2024, de 25 d’abril, de la Conselleria d’Educació, Universitats i Ocupació per la qual es desplega el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació; vista la proposta de resolució i de conformitat amb esta, resolc:

*Primer. Objecte*

Convocar els centres d’Educació Primària i d’Educació Especial sostinguts amb fons públics de la Generalitat Valenciana per a participar en qualsevol dels programes artístics que conformen el projecte d’innovació Szdfd@TXXY.

*Segon. Àmbit aplicable*

Poden participar en esta convocatòria per al curs 2024-2025 els centres d’Educació Primària i d’Educació Especial sostinguts amb fons públics de la Generalitat Valenciana.

*Tercer. Finalitats*

Activar processos imaginatius i creatius a través de les arts i la innovació.

Valorar el llenguatge artístic en tots els seus vessants: musical, corporal, teatral, audiovisual, comunicatiu, plàstic i visual.

Incrementar la motivació de l’alumnat i el professorat a partir d’un aprenentatge artístic i significatiu.

Impulsar un procés d’exploració, transformació i transmissió de les manifestacions artístiques individuals i col·lectives.

Propiciar la creació d’entorns participatius i inclusius favorables per al desenrotllament integral de l’alumnat i l’establiment de vincles afectius.

Potenciar l’ús de ferramentes tecnològiques que permeten la creació artística i l’accés a la informació per part de tot l’alumnat.

Impulsar la formació, l’assessorament i l’intercanvi de bones pràctiques entre els centres educatius participants en la convocatòria, en coordinació amb la Subdirecció General de Formació del Professorat.

Fomentar la coordinació dels centres educatius amb altres entitats col·laboradores per a donar difusió i visibilitat als projectes artístics, per tal d’aconseguir un impacte en la societat.

Establir un procés de treball vinculat a eixos temàtics en consonància amb els reptes del segle XXI (ODS) i adaptats al mateix context.

*Quart. Concepte i programes*

El projecte Tdyqo@ARLX està format per set programes estructurats en tres blocs temàtics.

El primer bloc conté els programes que activen un procés de creació i experimentació basat en la música, la dansa i les tradicions.

El segon bloc conté els programes que activen un procés de creació i experimentació basat en la comunicació audiovisual i les arts escèniques.

El tercer bloc conté el programa que activa un procés de creació i experimentació basat en les arts plàstiques i visuals.

Els centres educatius participants podran desenrotllar estos programes amb els recursos didàctics proporcionats pel Servei d’Innovació Educativa. Un mateix centre educatiu podrà sol·licitar la participació en tots els programes del projecte Adbwm@SZIZ que resulten del seu interès per al curs 2024-2025.

La configuració, la denominació i el contingut dels diferents programes que integren cada bloc del projecte Nxuym@ATDH es definixen de la manera següent:

Bloc 1. Música, dansa i tradicions

Zlxgq@ehob – aprenentatge i interpretació d’una composició musical que inclou cançons, coreografies i textos teatrals.

Fyeze@vvwjn – aprenentatge i interpretació de danses, balls i coreografies a partir de cançons de música actual i tradicional.

Mvfxj@fhklvkb – incorporació i pràctica del flabiol com a instrument típic valencià dins de l’àrea de música.

Bloc 2. Comunicació i arts escèniques

Ykspt@lppv – desenrotllament del llenguatge cinematogràfic a partir de la creació de productes audiovisuals.

Innov@ràdio – desenrotllament del llenguatge radiofònic i el coneixement dels mitjans de comunicació a partir de la producció de programes de ràdio i pòdcast.

Ldyts@gmcxmi – adquisició de tècniques de dramatització i interpretació per a la representació d’obres teatrals.

Bloc 3. Creació plàstica i visual

Innov@plàstica – desenrotllament d’un procés creatiu a partir de propostes artístiques centrades en les arts plàstiques i visuals.

En l’annex de la convocatòria es detallen les característiques de cada programa, els destinataris, els objectius específics, les activitats, les recomanacions i altres consideracions per a la seua implementació.

*Quint. Característiques i desenrotllament del projecte d’innovació Whagt@EAHS*

Els centres educatius poden elegir participar en un programa o més d’un programa del projecte Qzqol@ALCJ.

Els centres educatius que sol·liciten participar en la present convocatòria desenrotllaran el programa o els programes elegits del projecte Mzdhf@UYXU al llarg de tot el curs 2024-2025.

L’esperit del projecte Zawut@YRNO obri la participació en els diferents programes a tota la comunitat educativa vinculada amb els centres educatius participants.

Per a cada programa s’establirà una persona coordinadora que exercirà el lideratge, la planificació i l’organització del mateix i diverses persones participants. Una mateixa persona podrà coordinar i/o participar en més d’un programa.

No obstant això, és recomanable reflexionar sobre la capacitat de participar en diferents programes. És per això que una mateixa persona només podrà coordinar un màxim de tres programes per centre educatiu.

A efectes de certificació, tal com s’especifica en l’apartat resolutiu dotzé:

– S’establirà una participació del professorat fins a un màxim de 5 persones per a cada programa en què s’haja inscrit el centre educatiu.

– Una d’eixes 5 persones exercirà com a coordinadora.

– La persona coordinadora i el professorat participant hauran d’estar en actiu i amb destinació definitiva o vacant en el centre.

– Una persona podrà exercir de coordinador/a en un o més programes i de participant en altres diferents dels que coordina.

– Una persona no podrà certificar dins d’un mateix programa com a coordinadora i participant alhora.

– El professorat participant o coordinador en el projecte Klmei@ORQT en més d’un programa només certificarà per un programa tal com s’especifica en l’apartat resolutiu dotzé.

S’establirà un pla de treball del programa o dels programes a què estiga inscrit cada centre educatiu distribuït en tres fases:

Fase 1. Inici

– Incorporació dels programes en les programacions didàctiques: el professorat incorporarà en les programacions didàctiques el treball planificat, els recursos emprats i els aspectes més rellevants del programa o dels programes sol·licitats per al curs 2024-2025.

– Formació del professorat: el professorat participant i/o la persona coordinadora podrà inscriure’s en la formació específica oferida pel CEFIRE i rebrà indicacions sobre els recursos i materials didàctics disponibles. Cada centre educatiu participant es compromet al fet que almenys una de les persones participants en el projecte assistisca a les jornades formatives.

Fase 2. Desenrotllament al llarg de tot el curs

– Implementació dels programes: realització de les accions relacionades amb els diversos programes del projecte, previstes en les programacions didàctiques, a partir dels recursos didàctics i de la formació i assessorament del professorat.

– Coordinació i contacte amb entitats i organismes col·laboradors implicats en la difusió final del projecte.

Fase 3. Avaluació i difusió

– Representació, exposició i difusió de les principals accions desenrotllades: els centres educatius donaran mostra de les accions implementades i el resultat final del programa a partir de representacions, exposicions i difusió del projecte. Les possibles entitats col·laboradores podran presentar i difondre els productes finals a la societat.

– Elaboració d’una memòria final, d’acord amb el que s’establix en l’apartat resolutiu catorzé.

*Sext. Destinataris*

Cada programa del projecte Qxmkn@LOSS presenta unes característiques específiques en relació amb l’alumnat al qual va dirigit. Estes característiques estan reflectides en l’annex corresponent a cada programa.

*Sèptim. Compromisos*

La participació en el projecte Ikuyq@FTVK requerix el compliment dels següents compromisos per part de la direcció o la persona que tinga la representació legal del centre educatiu:

a) Informar el claustre i al consell escolar del contingut d’esta convocatòria, la intenció de participar en el projecte Vazpt@FJZF i obtindre l’aprovació del consell escolar.

b) Incloure la participació del centre en els diferents programes del projecte Ewcak@EKIG en la programació general anual (PGA) del curs 2024-2025.

c) Treballar de manera planificada i continuada el programa o els programes a què estiga inscrit cada centre educatiu al llarg del curs 2024-2025.

d) Garantir l’assistència d’almenys una persona a les jornades formatives de cada un dels programes sol·licitats.

e) Proporcionar als participants en els programes del projecte Qenim@LXQM el document de consentiment informat per a l’ús d’imatge i so, d’acord amb el model proporcionat en la pàgina web del projecte Uojka@BOCK.

f) Obtindre i custodiar els documents de consentiment informat per a l’ús de la imatge i el so de les persones participants que apareguen, si fora el cas, en els documents audiovisuals i gràfics que es puguen generar com a resultat de la participació en qualsevol programa del projecte Vothf@YGBR.

*Octau. Termini i lloc de presentació*

Els centres educatius que sol·liciten participar en esta convocatòria disposaran de quinze dies naturals a partir de l’endemà de la publicació d’esta resolució en el *Diari Oficial de la Generalitat Valenciana*.

Les sol·licituds, segons l’apartat resolutiu nové, es presentaran a través de l’Oficina Virtual d’Educació (OVICE), a la qual s’accedirà segons les indicacions del manual del tràmit que es publicarà en la pàgina del projecte Zrkez@VWMC:

<https://ceice.gva.es/va/web/innovacion-educacion/innovarts>

*Nové. Sol·licitud*

La sol·licitud la formalitzarà la direcció del centre o la persona que tinga la representació legal i inclourà els apartats següents:

Dades del centre educatiu.

Programa/programes i modalitat (A o B) per als quals se sol·licita participació.

Dades de la persona coordinadora i del professorat participant en el programa o programes. S’incorporarà la llista de docents participants en actiu i amb destinació definitiva o vacant en el centre fins a un màxim de cinc persones, inclosa la persona coordinadora per programa.

No podrà aparéixer una mateixa persona com a coordinadora i participant en un mateix programa.

Dades del programa/programes en els quals participa el centre: nivell/nivells i quantitat d’alumnat participant en cada programa.

Declaracions responsables de cada un dels compromisos enumerats en l’apartat resolutiu sèptim.

*Dècim. Òrgan instructor*

L’òrgan instructor del procediment que regula esta convocatòria és la subdirecció general competent en matèria d’innovació educativa de la Direcció General d’Innovació i Inclusió Educativa.

*Onzé. Termini de resolució*

El termini màxim per a resoldre la convocatòria és de sis mesos des de la data d’efecte. Una vegada vençut el termini sense haver-se notificat cap resolució expressa, els centres podran considerar com a desestimades les seues sol·licituds per silenci administratiu.

La Conselleria d’Educació, Cultura, Universitats i Ocupació examinarà tota la documentació presentada i, mitjançant una resolució de la Direcció General d’Innovació i Inclusió Educativa, publicarà una llista provisional que arreplegue els centres autoritzats a participar en cada un dels programes que formen el projecte Arrxh@TYEC, i, si fora el cas, una llista provisional de centres no autoritzats.

S’establix un període d’al·legacions o desistiments en les llistes provisionals de cinc dies naturals a partir de la data de la publicació en la pàgina web del projecte Bsjlg@WJJY. Les al·legacions o els desistiments s’han d’adjuntar en el tràmit de sol·licitud, segons les instruccions del manual d’al·legacions.

Una vegada transcorregut el termini, comprovats els escrits de desistiment, estudiades i, si escau, ateses les al·legacions presentades, l’òrgan instructor del procediment elevarà la proposta definitiva a la direcció general competent en matèria d’innovació educativa, que resoldrà la convocatòria.

La resolució definitiva contindrà la llista de centres educatius autoritzats i la llista de centres educatius no autoritzats en cada un dels programes que conformen el projecte Xtzxg@VJYP per al curs 2024-2025. A més, la resolució definitiva contindrà la llista de centres que hagen presentat desistiment de participació. Esta resolució definitiva es publicarà en el DOGV.

L’autorització del projecte es podrà revocar a proposta de la direcció general competent en matèria d’innovació quan es comprove que no s’estan complint les condicions aplicable del projecte que s’establixen en esta resolució.

En cas que un centre no presente desistiment dins del termini establit i en la forma escaient i no implemente el programa o els programes sol·licitats i autoritzats, la direcció general competent en matèria d’innovació podrà decidir la no participació per a la convocatòria 2025-2026 per als mateixos programes sol·licitats i no implementats durant el curs 2024-2025.

*Dotzé. Certificació de la participació en el projecte d’innovació Erbpa@TFIY*

Una vegada comprovat des de la direcció general competent en matèria d’innovació que es reunixen les condicions per a reconéixer la participació del professorat en el projecte Idsgl@OWPN durant el curs 2024-2025, l’òrgan competent en matèria de formació del professorat, d’acord amb l’Orde 65/2012, de 26 d’octubre, de la Conselleria d’Educació, Formació i Ocupació, que establix el model de formació permanent del professorat i el disseny, el reconeixement i el registre de les activitats formatives, i l’Orde 54/2014, d’1 de juliol, de la Conselleria d’Educació, Cultura i Esport, per la qual es regula l’acreditació i la valoració de les activitats de formació permanent i altres activitats per a la millora de la qualitat de l’ensenyança que efectue el funcionariat docent que impartix ensenyances no universitàries de la Comunitat Valenciana, certificarà la seua participació en el programa o en els programes del projecte Yaych@YOKP de la manera següent:

Persona coordinadora d’un programa o més programes: 40 hores

Persona participant en un o més programes: 25 hores

Una mateixa persona que participe en més d’un programa en el projecte Gggxq@AQAL només podrà certificar per la participació en un programa.

Una mateixa persona no podrà certificar com a persona coordinadora i persona participant en el projecte d’innovació Vxybf@DJXS.

La direcció del centre comunicarà al claustre per mitjans electrònics i al tauler d’anuncis de la sala de professors la llista de participants que tindran dret a certificar per la seua participació en el projecte Dhcjz@OCCQ com a màxim el dia 10 de juny de 2025. La llista de participants en el projecte haurà de contindre el NIF xifrat, el nom i els cognoms de la persona coordinadora i dels participants de cada un dels programes duts a terme.

Esta comunicació obrirà un període per tal de detectar i esmenar errors en la llista de participants del projecte Rawnx@PPRX que es remetrà dins del tràmit de justificació. Una vegada tancat el tràmit no seran possibles les correccions ni les modificacions en la llista de persones que cal certificar.

*Tretzé. Difusió del projecte en la web del centre educatiu*

Cada centre educatiu difondrà en la pàgina web del centre la informació i el material audiovisual que es genere en cada fase del projecte, des de l’inici fins a la seua finalització, i que evidencie el desenrotllament i el resultat final del programa o dels programes implementats al llarg del curs 2024-2025.

Les publicacions s’han de dur a terme respectant la normativa aplicable en relació a la protecció de dades, d’acord amb l’apartat resolutiu setzé.

En el cas dels centres públics de la GVA, la web del centre haurà de tindre l’estructura següent per a la publicació dels programes seleccionats en esta convocatòria: [<https://portal.edu.gva.es/>nom-del-centre/projectes/ajhbs@ZOKH/2024/].

*Catorzé. Justificació i avaluació del projecte en l’OVICE*

El centre educatiu haurà de presentar una memòria justificativa que done testimoni sobre la seua participació en el projecte Mmkby@RQEQ amb les dades relatives al programa o als programes implementats.

La memòria justificativa es presentarà mitjançant un tràmit específic d’OVICE fins a l’11 de juliol de 2025.

3. La memòria justificativa del tràmit d’OVICE constarà dels apartats següents:

– Participació en el projecte en què s’indicarà el NIF o el NIE, el nom i els cognoms de la persona coordinadora i dels participants de cada un dels programes implementats. Es farà una declaració responsable d’haver comunicat la llista definitiva de participants d’acord amb el que indica l’apartat resolutiu dotzé.

– Valoració de la convocatòria del projecte Jgcza@DMPU i de la seua implementació en el centre, a més de destacar els aspectes positius i les propostes de millora.

– Enllaç a l’apartat destinat a projectes de la pàgina web del centre en què s’arrepleguen les evidències visuals i gràfiques de la participació en el programa o els programes inscrits.

– Declaració responsable, per part de la direcció del centre, d’haver obtingut i tindre la custòdia dels drets d’imatge i so de totes les persones que apareixen en els materials audiovisuals que formen part del projecte d’acord amb el model proporcionat en el manual del tràmit. A més, declaració de compliment de la legislació vigent en matèria de propietat intel·lectual respecte de la música i els continguts mostrats, segons s’indica en l’OVICE.

En cas que un centre no presente la justificació dins del termini establit i en la forma escaient, la direcció general competent en matèria d’innovació podrà decidir la no participació per a la convocatòria 2025-2026 per als mateixos programes sol·licitats i no justificats durant el curs 2024-2025.

*Quinzé. Assessorament dels projectes*

L’assessorament dels diferents programes del projecte Pmsio@FELA es farà a través del Servei d’Innovació Educativa de la Direcció General d’Innovació i Inclusió Educativa, mitjançant les següents adreces de correu electrònic:

Faeqj@jcbb: [jhyhtaodab@bvl.js](mailto:fyiunqipzb@mcy.br)

Lqdkk@buvur: [ltyahbjqusz@dsk.kp](mailto:rhokxwzzrwp@izb.bb)

Pldvn@samtiph: [irrdribemydtk@fls.yu](mailto:ovcemrntkolhu@vsx.zn)

Ymcjq@smiq: [dtfkosnbbi@pvx.zv](mailto:nbzxasqgpz@ikn.nw)

Innov@ràdio: [mbjooawpvhv@aay.cg](mailto:brdthvjtszy@vwq.hk)

Kudth@sviiia: [aneicbeuihlo@qyx.uc](mailto:ljiagbmujsao@opr.lo)

Innov@plàstica: [obascihqbzxbrp@jik.nw](mailto:lnirdjbgkgzsfd@app.cz)

*Setzé. Protecció de dades*

La justificació de participació en el projecte Imjtv@RVWS comporta el tractament de dades de caràcter personal, per la qual cosa s’apliquen mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.

En compliment del que disposa l’article 13 de l’RGPD, la informació de protecció de dades és la següent:

a) Responsable del tractament:

– La Conselleria d’Educació, Cultura, Universitats i Ocupació és responsable del tractament que faça de les fotografies i gravacions que contenen les memòries remeses pels centres, així com de realització de les fotografies i gravacions pels centres i de la seua possible publicació en la web de la Conselleria i dels centres públics dependents d’esta.

Dades de contacte: Avinguda de Campanar, 32. CP: 46383, València. Correu electrònic:

[fobuzjpkckgytekhrihosszf@sbf.td](mailto:jbwvclpjubsbxljqlqyszpzk@hin.kc)

– Els centres privats concertats seran responsables de la realització de les fotografies i gravacions i de la difusió que efectuen en les seues respectives pàgines web.

b) Delegació de Protecció de Dades de la Generalitat. Passeig de l’Albereda, 16. 46469, València Correu electrònic: [rub@ili.ys](mailto:ufy@bqk.cy)

c) Finalitat del tractament: comprovar la realització dels projectes per part dels centres i donar visibilitat a les activitats dutes a terme.

d) Les bases de legitimació aplicables al tractament de dades són les previstes en l’apartat a de l’article 6 de l’RGPD (consentiment de l’interessat), en relació amb l’apartat e per al cas de centres públics (compliment d’una missió efectuada en interés públic o en l’exercici de poders públics conferits al responsable del tractament) o f en el supòsit de centres privats concertats (satisfacció d’interessos legítims perseguits pel responsable del tractament).

e) Persones destinatàries de les dades: les memòries dels centres amb gravacions i imatges seran remeses a la direcció general competent en matèria d’innovació educativa de la Conselleria i, a més, es podrà donar visibilitat de les activitats mitjançant la seua publicació en les pàgines web de la Conselleria i dels centres educatius participants.

S’adoptaran les mesures necessàries, en atenció a l’interés superior del menor i en aplicació dels principis de proporcionalitat i minimització, per a evitar que en les gravacions i fotografies es puga reconéixer l’alumnat, utilitzant la tècnica de pixelat d’imatges o capturant imatges i vídeos llunyans o parcials, entre altres alternatives que, en última instància, no permeten la identificació de l’alumnat.

A més, per als casos en què no es done el consentiment previ, l’alumnat no podrà ser discriminat per això, per este motiu el centre adoptarà les mesures oportunes i necessàries. Per exemple, la captura de fotografies o gravació es pot fer en xicotets grups d’alumnes mentres fan les activitats escolars, de manera que no siga evident l’exclusió d’algun/a xiquet/a en particular. I si es considerara imprescindible fer alguna foto de grup, caldria incorporar el xiquet en la foto i després editar-la de manera que no resultara recognoscible o que es poguera suprimir si està localitzat/ada en un dels cantons de la fotografia.

f) Les dades no seran objecte de transferències internacionals.

g) Termini de conservació de dades: les imatges i vídeos es mantindran publicades en les pàgines al llarg del curs escolar, i en tot cas hauran de ser eliminats una vegada comence el curs escolar següent. Així mateix, els centres educatius custodiaran de manera segura els formularis de consentiment entregats per l’alumnat i familiars durant un termini prudencial, per a atendre el possible exercici de drets i reclamacions.

h) Les persones interessades en este tractament tenen dret a sol·licitar del responsable del tractament l’accés, la rectificació i la supressió de les seues dades de caràcter personal, així com la limitació o oposició tant al tractament d’estes dades i a no ser objecte de decisions individuals automatitzades.

En el cas de la Conselleria i els seus centres docents dependents, l’exercici de drets es formularà en la forma que figura en la pàgina següent: <http://www.gva.es/va/proc19970>  i en el supòsit dels centres privats concertats, a través dels mitjans que estos habiliten.

Així mateix, les persones interessades podran revocar en qualsevol moment el consentiment atorgat a través d’este document, si bé la difusió de les imatges i dels vídeos que s’haja fet sobre la base d’este resultarà perfectament vàlida.

i) A més de qualsevol altre recurs administratiu o acció judicial, si la persona interessada considera no atesos els seus drets o que s’ha vulnerat el tractament de les seues dades personals, pot reclamar davant de la Delegació de Protecció de Dades de la Generalitat, de conformitat amb el que s’indica en la pàgina següent: [http://www.gva.es/proc22094](https://www.gva.es/va/inicio/procedimientos?id_proc=22533)  o davant del delegat de protecció de dades del centre educatiu privat concertat, en el cas que compte amb esta figura. També pot formular reclamació davant de l’Agència Espanyola de Protecció de Dades, a través de la seu electrònica accessible en [https://www.aepd.es](https://www.aepd.es/)

*Desseté. Cessió de drets de protecció intel·lectual*

La persona representant legal del centre haurà de cedir els drets de reproducció, distribució, comunicació, difusió dels materials didàctics derivats de la participació en el projecte Achhx@SXNW, segons s’indica en OVICE.

La difusió dels materials que faça la Conselleria d’Educació, Cultura, Universitats i Ocupació sempre es farà seguint les condicions d’ús d’una llicència Creative Commons BY-SA 4.0 (Reconeixement – Compartir Igual Internacional).

En cas de publicació del material audiovisual o dels recursos educatius generats, esta s’haurà de fer en les mateixes condicions de CC-BY-SA 4.0. En una part visible de la pàgina s’haurà d’incloure el distintiu gràfic de la llicència i l’enllaç a la descripció d’esta: <https://creativecommons.org/licenses/by-sa/4.0/deed.ca>

Tot seguit es publicarà el text següent:

«Este material ha sigut elaborat per la participació en el projecte Akiie@QQRN impulsat per la conselleria competent en matèria d’educació de la Generalitat. Tot el que s’ha publicat en esta pàgina es fa amb una llicència Creative Commons Reconeixement-CompartirIgual 4.0 Internacional»

En cas de publicació dels recursos educatius generats i d’obres intel·lectuals derivades, s’ha de fer amb la mateixa llicència, indicar si s’ha fet alguna modificació i enllaçar esta pàgina com a referència del material didàctic original i de la seua autoria.

*Dihuité. Efectes*

Esta Resolució produirà efecte l’endemà de la publicació en el *Diari Oficial de la Generalitat Valenciana*  (DOGV).

Contra esta resolució, que no posa fi a la via administrativa, es podrà interposar un recurs d’alçada davant de la Secretaria Autonòmica d’Educació en el termini d’un mes a comptar des de l’endemà de ser publicada, de conformitat amb el que disposen els articles 112, 114, 115, 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 5 de setembre de 2024

María del Rosario Escrig Llinares

Directora general d'Innovació i Inclusió Educativa

Esta disposició conté annexos. Consulteu-ne la versió en PDF.